कहा- नाक पसंद नहीं थी, इसलिए ठीक कराया; फोटोग्राफर ने वीडियो डिलीट की
Parineeti Chopra Raghav Chadha Engagement Ceremony Video - Follow Parineeti Raghav Engagement Latest News On Dainik Bhaskar. राघव चड्ढा और परिणीति चोपड़ा की सगाई को वक्त हो गए हैं, लेकिन अभी भी सेरेमनी के वीडियोज सोशल मीडिया पर हर दिन वायरल हो रहे हैं। एक नया वीडियो सामने आया है
राघव चड्ढा और परिणीति चोपड़ा की सगाई को काफी वक्त हो गया है, लेकिन अभी भी सेरेमनी के वीडियोज सोशल मीडिया पर हर दिन वायरल हो रहे हैं। एक नया वीडियो सामने आया है जिसमें राघव ये कबूल कर रहे हैं कि उन्होंने सगाई के पहले अपनी नाक की सर्जरी कराई थी।
उस वीडियो में परिणीति राघव को रोकते हुए भी दिखाई दे रही हैं। हालांकि अब ये वीडियो डिलीट कर दी गई है। इसके बावजूद राघव का स्टेटमेंट सोशल मीडिया पर चर्चा का विषय बन गया है।
राघव को पसंद थी पिता की नाक
दरअसल ये बात तब सामने आई जब राघव-परिणीति की सगाई की वीडियोग्राफी करने वाले फोटोग्राफर ने एक वीडियो पोस्ट कर दी। उस वीडियो में राघव, परिणीति के किसी फैमिली मेंबर्स से बात कर रहे हैं। राघव कहते हैं कि उनकी नाक मां के जैसे थी, लेकिन उन्हें अपने पिता की नाक पसंद थी। इसलिए उन्होंने सर्जरी के जरिए अपनी नाक पिता के जैसे करा ली है।
परिणीति ने राघव को बीच में टोका
पार्टी में मौजूद एक महिला राघव से पूछती है कि क्या आपने बॉडी के साथ कुछ कराया है। जवाब में राघव कहते हैं- हां आंटी मैंने अपना नोज जॉब (नाक की सर्जरी) कराई है। परिणीति इस दौरान राघव को टोकती नजर आ रही हैं कि चारों तरफ कैमरे लगे हुए हैं, आप ऐसी बातें मत कहिए।
फोटोग्राफर ने वीडियो डिलीट कर दी
सोशल मीडिया पर वीडियो वायरल होते ही लोगों के तरह-तरह के रिएक्शन्स आ रहे हैं। हालांकि ये वीडियो सही है या नहीं इसकी पुष्टि नहीं हो सकी है। फोटोग्राफर ने अपने साइट से ये वीडियो डिलीट कर दी है।
राजस्थान पहुंचीं परिणीति, उदयपुर या जयपुर में हो सकती है शादी
दिल्ली में सगाई करने के बाद राघव-परिणीति अब राजस्थान के जयपुर या उदयपुर में शादी कर सकते हैं। परिणीति शनिवार सुबह उदयपुर पहुंचीं, यहां उन्होंने वेडिंग वेन्यू का दौरा किया। परिणीति उदयपुर के लीला पैलेस में रुकी हुई हैं जबकि उनके परिवार के सदस्य उदयविलास होटल में रुके हुए हैं।
परिणीति ने शनिवार सुबह अपने रिश्तेदारों के साथ उदयविलास में लंच किया। इसके बाद वे वापस होटल लीला पैलेस के लिए रवाना हो गईं। उदयपुर के बाद परिणीति के जयपुर जाने की भी संभावना है।
कजिन प्रियंका की राह पर परिणीति
परिणीति की कजिन प्रियंका चोपड़ा भी जोधपुर में रॉयल वेडिंग कर चुकी हैं। ऐसे में कयास लगाए जा रहे हैं कि परिणीति भी राजस्थान में ही उदयपुर या जयपुर में से किसी एक जगह पर शादी कर सकती हैं। राघव चड्ढा भी जयपुर पहुंच सकते हैं, वे भी वेडिंग डेस्टिनेशन का दौरा करेंगे।